**LĒMUMS**

Liepājā

|  |  |
| --- | --- |
| 2023. gada 24. augustā |  Nr.292/9(prot. Nr.9, 28.§) |

Par valstij piekritīgo nekustamo

īpašumu Klaipēdas ielā 14A-7,

Liepājā

Ar Valsts ieņēmumu dienesta (turpmāk – VID) 2023. gada 30. maija vēstuli Nr.P009-5/5.1/1207 “Par valstij piekritīgo nekustamo īpašumu Klaipēdas ielā 14A-7, Liepājā”, Liepājas valstspilsētas pašvaldība (turpmāk – Pašvaldība) informēta par to, ka saskaņā ar Latvijas Republikas Uzņēmumu reģistra 2014. gada 18. decembra lēmumu Nr.15-10/199337 SIA “SATUJEVS UN KO”, (reģistrācijas Nr.42103039123) ir izslēgta no komercreģistra, valstij piekritīgā manta – dzīvokļa īpašums Nr.7 (kadastra apzīmējums 17000400201001007) Klaipēdas ielā 14A, Liepājā, kadastra Nr.17009004518, (turpmāk – Nekustamais īpašums) ar Valstij piekritīgā nekustamā īpašuma fakta konstatācijas aktu ir ņemts valsts uzskaitē.

Pamatojoties uz Ministru kabineta 2013. gada 26. novembra noteikumu Nr.1354 “Kārtība, kādā veicama valstij piekritīgas mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā” 32.4.1. apakšpunktā noteikto, VID lūdz sniegt informāciju, vai Nekustamais īpašums ir nepieciešams Pašvaldībai īpašumā. Vienlaicīgi dara zināmu – ja mēneša laikā pēc VID informācijas saņemšanas Pašvaldība nepieņems lēmumu vai atteiksies pārņemt Nekustamo īpašumu, VID to nodos SIA “Publisko aktīvu pārvaldītājs Possessor” valdījumā. Papildus informējot, ka Nekustamam īpašumam Valsts vienotajā datorizētajā zemesgrāmatā (turpmāk – Zemesgrāmata) ir aktuāls II. daļas 2. iedaļas ieraksta Nr.1.1. “Noteikts aizliegums bez valsts akciju sabiedrības “LATVIJAS HIPOTĒKU UN ZEMES BANKA”, nodokļu maksātāja kods 40003132437, rakstiskas piekrišanas nekustamu īpašumu atsavināt, dāvināt, sadalīt un apgrūtināt ar lietu tiesībām. Pamats: 2008. gada 14. maija aizdevuma līgums Nr.135944/01” un IV. daļas 1., 2. iedaļas ieraksta Nr.1.1. “Nostiprināta kā pirmā hipotēka. Procentu likme: 10,5% gadā. Līgumsods: 40% gadā par termiņā neveiktu procentu un/vai pamatsummas maksājumu. Rezervēšanas maksa: 1% gadā. Samaksas termiņš – 2018. gada 20. maijs. Kreditors: Valsts akciju sabiedrība “LATVIJAS HIPOTĒKU UN ZEMES BANKA”, nodokļu maksātāja kods 40003132437. Pamats: 2008. gada 14. maija aizdevuma līgums Nr.135944/01”.

2023. gada 14. aprīlī Kurzemes rajona tiesa pieņēma lēmumu Nr.C69305822 (stājies spēkā 2023. gada 6. maijā) par aizliegumu atzīmju un hipotēkas dzēšanu Nekustamam īpašumam par labu valsts akciju sabiedrībai “LATVIJAS HIPOTĒKU UN ZEMES BANKA” (reģistrācijas Nr.40003132437). Aizlieguma atzīmes un hipotēkas atzīmes dzēšamas iesniedzot dokumentus Zemesgrāmatā, reģistrējot īpašuma tiesības Nekustamam īpašumam papildus pievienojot iepriekšminēto tiesas spriedumu.

Saskaņā ar tiesneses Jolantas Āboliņas 2023. gada 29. jūnija lēmumu Nekustamajam īpašumam dzēsta hipotēka.

Nekustamais īpašums sastāv no dzīvokļa īpašuma ar kopējo platību 154,6 kv.m un 160/1000 domājamām daļām no daudzdzīvokļu mājas un zemes gabala. Dzīvokļa īpašums atrodas piecstāvu mājas 3. un 4. stāvā.

Pašvaldību likuma 4. panta pirmās daļas 10. punkts noteic, ka pašvaldības autonomā funkcija ir sniegt iedzīvotājiem palīdzību mājokļu jautājumu risināšanā, kā arī veicināt dzīvojamā fonda veidošanu, uzturēšanu un modernizēšanu.

Konkrētais dzīvokļa īpašums ir nepieciešams pašvaldības funkciju veikšanai, sniedzot palīdzību iedzīvotājiem dzīvokļa jautājumu risināšanā.

Daudzdzīvokļu dzīvojamā mājā Klaipēdas ielā 14A, Liepājā ir labā tehniskā un vizuālā stāvoklī. Dzīvojamā māja nodota ekspluatācijā 1997. gadā.

Pamatojoties uz Publiskas personas mantas atsavināšanas likuma 45. panta pirmo daļu, Pašvaldību likuma 10. panta pirmās daļas 16. punktu un izskatot Liepājas valstspilsētas pašvaldības domes pastāvīgās Finanšu komitejas 2023. gada 17. augusta lēmumu (sēdes protokols Nr.8), Liepājas valstspilsētas pašvaldības dome **nolemj:**

1. Piekrist pārņemt Liepājas valstspilsētas pašvaldības īpašumā dzīvokļa īpašumu Nr.7 dzīvojamā mājā Klaipēdas ielā 14A, Liepājā (kadastra Nr.17009004518) pašvaldības autonomās funkcijas veikšanai – sniegt iedzīvotājiem palīdzību dzīvokļa jautājumu risināšanā.

2. Liepājas pilsētas pašvaldības iestādei “Nekustamā īpašuma pārvalde” pēc lēmuma 1. punktā minētā īpašuma pārņemšanas organizēt nekustamā īpašuma reģistrēšanu zemesgrāmatā uz Liepājas valstspilsētas pašvaldības vārda.

3. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas pilsētas pašvaldības administrācijas Finanšu pārvaldes Nodokļu administrēšanas daļai, Izpilddirektora birojam, Nekustamā īpašuma pārvaldei, SIA “Namu serviss APSE”, Vides aizsardzības un reģionālās attīstības ministrijai, Valsts ieņēmumu dienestam |